ก๋วยเตี๋ยวต้มยำลำลำลับแล สาขาเชียงใหม่ ร้านนี้ถือได้ว่าเป็นร้านเด็ดหลัง มช อีกร้านนึง จากประตูวิศวะเลี้ยวขวาไปทางอ่างเกษตร ประมาณ 300เมตร อยู่ทางซ้ายมือ (ทุกทีไม่ค่อยได้มาทางนี้เลยไม่รู้ว่ามีร้านนี้อยู่) 

เมนูของร้านนี้เป็นร้านก๋วยเตี๋ยวที่มี signature เป็นของตัวเอง ซึ่งก็คือต้มยำพริกเผา ทุกทีกินแต่ต้มยำปกติไม่เคยได้กินต้มยำพริกเผา ถือว่าเปรี้ยวเผ็ดกำลังดี อาจจะต้องลดเครื่องเทศลงนิดนึง ส่วนปริมาณเนื้อหมูชิ้น หมูสับ ตับ กระดูกซี่โครง ลูกชิ้น ปลา ทะเล ที่ได้ถือว่าสมราคา 

มาถึงเรื่องสภาพแวดล้อมภายในภายนอกร้าน ที่จอดรถสะดวก บริเวณร้านสะอาดดูดี มีสวนเล็กๆ+ชิงช้าไว้ถ่ายรูปเล่นได้ ห้องน้ำสะอาด ข้างๆก็มีร้านกาแฟรสนิยม + pause อีกต่างหาก เลือกไม่ถูกเลยจะไปร้านไหนต่อดี ถือว่าเป็น location ที่เยี่ยมมาก ไว้โอกาสหน้ากลับไปเชียงใหม่อีก จะแวะไปชิมอีกครับ